
REGULAMENTUL
DE PARTICIPARE ȘI ORGANIZARE EXPOZIȚIE CONCURS  DE ARTĂ PLASTICĂ PENTRU PREȘCOLARI 
,,COPILĂRIE, JOC ȘI BUCURIE”
EDIȚIA A IV-A, 10 IUNIE 2026, CPEEJ 2026, POZ. 252

       Prezentul regulament conține reguli referitoare la condițiile de desfășurare a Expoziției Concurs de Artă Plastică ,,Copilărie, joc și bucurie” din cadrul Proiectului educativ ,,Copilărie, joc și bucurie”, aprobat IȘJ Buzău nr. 126821/372/19.11.2025 și cuprins în CPEEJ 2026 nr. 2339/09.03.2026, poz.252.
Scopul concursului - Formarea comportamentelor social-morale care stau la baza educației pentru valori a copiilor.
Art.1 Concursul propune copiilor participarea cu o lucrare artistico-plastică (desen liber, pictură, colaj) în manieră originală, creativă, fără intervenția adultului, pe tema copilăriei, a jocului și a bucuriei, cu evidențierea educației pentru valori.
Art.2 Concursul se adresează preșcolarilor, respectiv  celor trei grupe de vârstă (mică 3-4 ani, mijlocie 4-5 ani, mare 5-6 ani) .
Art.3 Înscrierea preșcolarilor la concurs se realizează pană pe data de 8 iunie 2026, prin completarea formularului  https://docs.google.com/forms/d/e/1FAIpQLSc3YbrYkUDIwjWsy-KYNf15pFVsB1W4loz6qD-fD_ajnAA_ug/viewform?usp=header  

Art. 4 Fișa de înscriere și acordul de parteneriat pot fi descărcate din formular, apoi vor fi completate, scanate în format PDF sau jpg și încărcate în același formular.

Art. 5 Cadrele didactice organizează anterior datei de 8 iunie concursul la nivel de grupă și vor selecta 3 lucrări pe care le vor scana și le vor încărca în formular. Lucrările vor fi etichetate pe față dreapta jos cu următoarele date: nume și prenume preșcolar, grupa, secțiune, titlul lucrării, cadru/e didactic/e coordonator/are, unitatea de învățământ.

Art.6 Fiecare cadru didactic poate participa cu maxim 3 preșcolari/ din grupă, la toate secțiunile concursului (A:desen liber; B: pictură; C: colaj) 
Art.7 În data de 10 iunie 2026 va fi realizată Expoziția cu lucrările din cadrul concursului de artă plastică ,,Copilărie, joc și bucurie”. Lucrările vor fi evaluate de o comisie de specialitate pe categorii de vârstă și secțiuni. 
Art. 8 Jurizarea se va face  după următoarele criterii:
-încadrarea corectă în tehnica de lucru;
-complexitatea execuției; 
-calitatea execuției; 
-impresie artistică;
-originalitatea lucrării (nu vor fi jurizate lucrările în care  intervenția adultul este evidentă)

Art.9 Se vor acorda diplome cu premii, menţiuni și premii speciale (la decizia juriului) pe fiecare secțiune și grupă de vârstă: preşcolari (grupa mică, grupa mijlocie, grupa mare).

Art.10 Expedierea diplomelor și adeverințelor se va face electronic, pe adresa de email din fișa de înscriere, până pe data de  31 august 2026.
Art.11 PARTICIPAREA LA CONCURS ESTE GRATUITĂ.
Art.12 ESTE OBLIGATORIU respectarea calendarului de concurs, nerespectarea acestuia atrage după sine descalificarea din concurs.
Calendar concurs:
· ÎNSCRIEREA PARTICIPANȚILOR 8 IUNIE 2026
· TRIMITEREA LUCRĂRILOR 8 IUNIE 2026
· JURIZAREA LUCRĂRILOR 10 IUNIE 2026
· TRANSMITEREA DIPLOMELOR ȘI ADEVERINȚELOR 31 AUGUST 2026

COORDONATORI CONCURS:
Prof. pt. ed. timpurie NEGRARU ANIȘOARA
Prof. pt. ed. timpurie  ZĂVOIANU IULIANA

